钦定古今图书集成/明伦汇编/家范典/第039卷 > 北齐颜氏家训 > 《教子篇》
## 钦定古今图书集成/明伦汇编/家范典/第039卷 > 北齐颜氏家训 > 《教子篇》

上智不教而成，下愚虽教无益，《中庸》之人，不教不知
也。古者圣王有胎教之法，“怀子三月，出居别宫，目不
邪视，耳不妄听音声滋味，以礼节之，书之玉版，藏诸
金柜。子生咳！”师保固，明仁智礼义，导习之矣。凡庶
纵不能尔，当抚婴稚，识人颜色，知人喜怒，便加教诲，
使为则为，使止则止。比及数岁，可省笞罚。父母威严
而有慈，则子女畏慎而生孝矣。吾见世间，无教而有
爱，每不能然。饮食运为，恣其所欲。宜诫翻奖，应诃反
笑。至有识知，谓法当尔。骄慢己习，方复制之。捶挞至
死而无威，忿怒日隆而增怨。逮于成长，终为败德。孔
子云：“少成若天性，习惯如自然。”是也。《俗谚》曰：“教妇初
来，教儿婴孩。”诚哉斯语。

凡人不能教子女者，亦非欲陷其罪恶，但重于诃怒
伤其颜色，不忍楚挞惨其肌肤耳。当以疾病为谕，安
得不用汤药针艾救之哉？又宜思勤督训者，可愿苛
虐于骨肉乎？诚不得已也。

王大司马母魏夫人，性甚严正。王在湓城时，为三千
人将，年逾四十，少不如意，犹捶挞之，故能成其勋业。
梁元帝时，有一学士，聪敏有才，为父所宠，失于教义。
“一言之是，遍于行路，终年誉之；一行之非，揜藏文饰，
冀其自改。”年登婚宦，暴慢日滋，竟以言语不择，为周
逖抽肠衅鼓云。

“父子之严，不可以狎；骨肉之爱，不可以简。简则慈孝
不接，狎则怠慢生焉。由命士以上，父子异宫，此不狎
之道也。抑搔痒痛，悬衾箧枕，此不简之教也。”或问曰：
“陈亢喜闻君子之远其子，何谓也？”对曰：“有是也。盖君
子之不亲教其子也。《诗》有讽刺之词，《礼》有嫌疑之诫，
《书》有悖乱之事，《春秋》有褒僻之讥，《易》有备物之象，皆”
非父子之可通言。故不亲授耳。

齐武成帝子，琅琊王太子母弟也。生而聪慧，帝及后
并笃爱之，衣服饮食与东宫相准，帝每面称之曰：“此
黠儿也，当有所成。”及太子即位，王居别宫，礼数优僭，
不与诸王等，太后犹谓不足，常以为言。年十许岁，骄
恣无节，器服玩好，必拟乘舆。尝朝南殿，见典御进新
冰钩盾，献早李，还索不得，遂大怒，诟曰：“至尊已有，我
何意无？”不知分齐，率皆如此。识者多有叔段、州吁之
讥，后嫌宰相，遂矫诏斩之。又惧有救，乃勒麾下军士，
防守殿门。既无反心，受劳而罢，后竟坐此幽薨。
人之爱子，罕亦能均，自古及今，此弊多矣。贤俊者自
可赏爱，顽鲁者亦当矜怜。有偏宠者，虽欲以厚之，更
所以祸之。共叔之死，母实为之；赵王之戮，父，实使之
刘表之“倾宗覆族”，袁绍之“地裂兵亡”，可为灵龟明鉴
也。

齐朝有一士大夫尝谓吾曰：“我有一儿，年已十七，颇
晓书疏，教其鲜卑语，及弹琵琶，稍欲通解。以此伏事
公卿，无不宠爱，亦要事也。”吾时俛而不答。异哉，此人
之教子也！若由此业，自致卿相，亦不愿汝曹为之。